Teodor Ardelean

Teodor Ardelean (n. 14 iunie 1951, Moigrad-Porolissum, județul Sălaj), este un politician român și om de cultură. Teodor Ardelean a fost senator în Senatul României, în legislatura 1992-1996, ales în județul Maramureș în circumscripția electorală nr.25 pe listele partidului PUNR , consilier în Consiliu Județean Maramureș în perioadele 01.06.1992 – până la 16.10.1992, 2000 – 2004; 2008 – în prezent(PNL) , director al Bibliotecii Județene Petre Dulfu Baia Mare în perioada 1990-1992 și 2011 până în prezent .
S-a format de-a lungul anilor 1958 - 1966 urmând Școala generală Mirșid din județul Sălaj după care a absolvit Liceul de cultură generală din Jibou ca șef de promoție în anul 1970. În perioada 1970 – 1976 urmează Universitatea „Babeș-Bolyai” Cluj-Napoca, Facultatea de istorie-filosofie, secția filosofie, obținând diplomă de licență în filosofie. Din 1972 până în anul 1974 lucrează ca redactor în cadrul Redacției Ziarului Năzuința Zalău, când în urma unor probleme cu Securitatea se angajează ca muncitor- emailator la Întreprinderea de Conductori Electrici Emailați Zalău vreme de trei ani, după care se mută cu domiciliul în Baia Mare unde își schimbă parcursul profesional devenind mai întâi bibliotecar, apoi profesor suplinitor, iar în cele din urma, director educativ la Grupul Școlar al Ministerului Industriei Ușoare Baia Mare până în anul 1979. Ulterior, vreme de 11 ani, lucrează ca instructor cultural,la Institutul de Învățământ Superior Baia Mare, Consiliul Județean al Sindicatelor și Comitetul de Cultură și Educație Socialistă al județului Maramureș. Din anul 1990 până în anul 1992 se află în funcția de director al Bibliotecii Județene Maramureș, perioadă în care inaugurează Biblioteca Transilvania la Chișinău - 1991. (Fondatorul Bibliotecii „Transilvania” din Chișinău - Biblioteca județeană „Lucian Blaga” din Cluj Napoca, pe atunci director - regretatul Traian Brad.)
Implicat în politică imediat după evenimentele din 1990, devine vicepreședinte al Consiliului Județean Maramureș (01.06.1992 - 16.10.1992) după care a fost ales senator în Senatul României, București (16.10.1992 - 22.11.1996). În această perioadă, Teodor Ardelean a deținut funcțiile de: vicepreședinte al Comisiei de Politică externă din Senatul României-o sesiune, vicepreședinte al Senatului Romnâniei-o sesiune, președinte al Comisiei de privatizare din cadrul Senatului României-șase sesiuni. La scurt timp după încheierea mandatului de senator se găsește în postul de director de strategie la S.C. Izoterom SRL Baia Mare până în anul 2001, când primește funcția de Director, Cercetător științific de gradul III, la Biblioteca Județeană Petre Dulfu Baia Mare.
În timpul în care a lucrat la Izoterom, vreme de un an (între 1998 și 1999) a fost și decan al Universității de Vest Vasile Goldiș Arad, Filiala Baia Mare. În perioada 2000-2004 devine Consilier Județean al Consiliului Județean Maramureș, mandat pe care-l reia patru ani mai târziu (2008-prezent).
În anul 2008 își susține teza de doctorat Limba Română și Cultivarea ei în preocupările Astrei, coordonată de prof. univ. dr. Gheorghe Pop în cadrul Facultății de Litere a Universității de Nord În anul 2006 finalizează un masterat în managementul administrației publice și statul funcționarului public în cadrul Universității de Vest Vasile Goldiș Arad, Filiala Baia Mare, Facultatea de Drept.
Datorită directorului Teodor Ardelean, Biblioteca Județeană „Petre Dulfu” Baia Mare devine ctitor sau donator principal pentru mai multe biblioteci românești în diaspora română din întreaga lume. Astfel în anul 2002 continuă colaborarea cu Biblioteca Municipală „B.P. Hașdeu” din Chișinău punând bazele Filialei „Maramureș” prin donarea unui număr important de cărți. Impresionat de poveștile românilor din diaspora care duc lipsa cărților în limba română, în anul 2003 ia inițiativa de a înființa biblioteci românești în Ungaria și Spania. Astfel în 2003 se inaugurează biblioteca Mihai Eminescu în cadrul Institutului Cultural Român din Budapesta și primele biblioteci românești din Spania în localitățile: Coslada, Alcala de Henares, Salamanca și Alicante. În 2010 dă curs invitației românilor din Glasgow, Marea Britanie de a deschide prima bibliotecă românească de acolo, denumită Ioan Alexandru ca un omagiu adus poetului, inaugurată pe 26 noiembrie 2010. Preocuparea lui permanentă fiind de a duce cartea românească, românilor acasă, indiferent de meridian sau continent, în februarie 2011 Teodor Ardelean face o donație de 4000 de volume de carte nouă pentru prima biblioteca românească din Canada la Montreal.
Pe 24 iunie 2011, Biblioteca Județeană „Petre Dulfu” Baia Mare, prin demersul direct al directorului Ardelean, ctitorește o nouă bibliotecă la Mănăstirea Scărișoara Nouă din jud. Satu Mare.